Кирил Христов
Невяна

chitanka.info

Гръм, Невяно, да удари

кумовете стари,

що те кръстиха Невяна —

аз за теб да вяна!

Мине ли ерген край вази —

през вода да гази,

жаден-морен ходи;

хляб товар на гръб да носи —

ръжен залък проси,

па си гладен дойде.

Гръм, Невяно, да удари

кумовете стари,

що те кръстиха Невяна —

аз за теб да вяна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.